CELEX: 62011CJ0164
Language: bg
Date: 2012-10-25 00:00:00
Title: Решение на Съда (осми състав) от 25 октомври 2012 г.#Европейска комисия срещу Френска република.#Неизпълнение на задължения от държава членка — Директива 2003/96/ЕО — Данъчно облагане на енергийните продукти и електроенергията — Липса на транспониране в определения срок.#Дело C‑164/11.

Решение на Съда (осми състав) от 25 октомври 2012 г. — Комисия/Франция(Дело C-164/11)
      „Неизпълнение на задължения от държава членка — Директива 2003/96/ЕО — Данъчно облагане на енергийните продукти и електроенергията — Липса на транспониране в определения срок“
      1.                     Иск за установяване на неизпълнение на задължения — Преценка на основателността от Съда — Положение, което следва да бъде
            взето предвид — Положение при изтичането на срока, определен с мотивираното становище (член 258 ДФЕС) (вж. точки 41 и 45)
      2.                     Данъчни разпоредби — Хармонизиране на законодателствата — Данъчно облагане на енергийните продукти и електроенергията — Директива
            2003/96 — Изпълнение от държавите членки — Задължение за резултат — Неизпълнение на това задължение — Неизпълнение на задължения
            (член 258 ДФЕС; член 18, параграф 10, втора алинея от Директива 2003/96 на Съвета) (вж. точка 47 и диспозитива)
      Предмет
      
         
               Неизпълнение на задължения от държава членка — Неприемане в предвидения срок на необходимите разпоредби за приспособяване
                  на системата на данъчно облагане на електроенергията към разпоредбите, предвидени в Директива 2003/96/ЕО на Съвета от 27 октомври
                  2003 година относно преструктурирането на правната рамката на Общността за данъчно облагане на енергийните продукти и електроенергията
                  (ОВ L 283, стр. 51; Специално издание на български език, 2007 г., глава 9, том 2, стр. 98) — Прилагане на единна ставка след
                  изтичането на преходния период
               
            Диспозитив
      
         
                  1)
               
               
                  
               
               
                  	Като не е приела необходимите разпоредби, за да приспособи своята система на данъчно облагане на електроенергията към разпоредбите,
                     предвидени в Директива 2003/96/EО на Съвета от 27 октомври 2003 година относно преструктурирането на правната рамката на Общността
                     за данъчно облагане на енергийните продукти и електроенергията, въпреки изтичането на преходния период, предвиден в член 18,
                     параграф 10, втора алинея от посочената директива, Френската република не е изпълнила задълженията си по тази директива.
                  
               
            
         
                  2)
               
               
                  
               
               
                  	Осъжда Френската република да заплати съдебните разноски.